钦定古今图书集成/明伦汇编/氏族典/第384卷 > 李密
## 钦定古今图书集成/明伦汇编/氏族典/第384卷 > 李密

按《北齐书李元忠传》，“元忠族弟密，字希邕，平棘人。祖
伯膺，魏东郡太守，赠幽州刺史。父焕，治书侍御史、河
内太守。密少有节操，参朱兆弑逆，高祖出山东，密以
兵从。举义，遥授并州刺史，封容城县侯，授建州刺史，
又除襄州刺史。侯景外叛，诱密执之。景败归朝。天保
初，以旧功授散骑常侍。子道谦，武平中侍御史。道谦”
弟道贞，南青州司马，为贼邢杲所杀。